Ongebluste kalk of kalsiumoksied (CaO) is 'n belangrike grondstof wat baie toepassings het. Ongebluste kalk word uit kalksteen (wat uit kalsiumkarbonaat bestaan) deur 'n ontbindingsreaksie by hoë temperature vervaardig. C a C O 3 → C a O + C O 2 {\displaystyle CaCO_{3}\to CaO+CO_{2}} Ongebluste kalk gee die gebluste vorm in 'n reaksie met water wat baie hitte vrystel. C a O + H 2 O → C a ( O H ) 2 + 63 , 7 k J / m o l {\displaystyle CaO+H_{2}O\to Ca(OH)_{2}+63,7kJ/mol} Ongebluste kalk is 'n korrosiewe stof wat heftig met water reageer. Dit is 'n sterk Lewis-basis. Die produksie van ongebluste kalk deur kalsinering is een van die oudste chemiese prosesse. Die eienskappe van die produk hang af van die kalsineringstemperatuur. Gewoonlik is dit ongeveer 850 °C, maar die spesifieke oppervlak van 'n produk wat by 1250 °C gekalsineer is, is laer (ong. 4 cm2/g) en by 1750 °C is die produk amper volledig gesinter met 'n relatiewe digheid van 91-92%.